Държавен вестник, бр. 5, 2013 г., стр. 31

БРОЙ  5	
Д Ъ Р Ж А В Е Н  В Е С Т Н И К 	
СТР.  31  
изисква уведомяване на Европейската комисия 
(ЕК), одобрението се издава в едномесечен 
срок от датата на решението на ЕК, с което 
се разрешава предоставянето на помощта.
(5) Одобрение по ал. 3 се отказва, когато 
с представените документи не се доказва из­
пълнение на условията на чл. 6, ал. 2, чл. 9, 
ал. 2 и чл. 30, ал. 1, т. 2 от закона.
(6) Одобрението или отказът за одобрение 
по ал. 3 съдържа и становище относно:
1. съответствие на параметрите на проекта 
с тези, заложени в Оперативния план;
2. коректността на разработения финансово-
икономически анализ, използваните изходни 
данни и резултатите и изводите от него;
3. постигането на по-добра стойност на 
вложените публични средства; 
4. предложения механизъм, форма и мак­
симален размер на финансова подкрепа, 
включително за съответствието със законода­
телството в областта на държавните помощи;
5. предложената максимална норма на въз­
връщаемост за частния партньор за проекта;
6. разпределението на рисковете между 
страните; 
7. поносимост за бюджета на предложените 
параметри на ПЧП проекта, включително 
оценка за въздействието на проекта по годи­
ни върху показателите за бюджетното салдо 
(дефицит/излишък) на касова и начислена 
основа и дълг на сектор „Държавно управле­
ние“, изчислени съгласно методологията на 
Европейската система от национални и реги­
онални сметки на Общността и приложимото 
бюджетно законодателство.
Чл. 19. (1) Министърът на финансите въз­
лага на външен изпълнител при условията 
и по реда на ЗОП изготвянето на проект 
на становище по чл. 18, ал. 6 с оглед гаран­
тиране на независима експертна оценка на 
социално-икономическата целесъобразност от 
реализацията на проекта чрез ПЧП. 
(2) Изготвеното становище по ал. 1 се съ­
гласува с компетентните дирекции в МФ в 
частта за държавните помощи и поносимост 
за бюджета.
(3) Обхватът на дейностите по договора, 
сключен с избрания външен изпълнител, 
може да включва оценка на повече от един 
ПЧП проект.
Раздел IV 
Включване на проект за ПЧП в държавния, 
съответно в общинския, бюджет
Чл. 20. Предложения за включване на ПЧП 
проекти като приложение към държавния, 
съответно към общинския, бюджет се пред­
ставят в рамките на бюджетната процедура 
за съответната година.
Чл. 21. (1) Приложението към закона за 
държавния бюджет на Република България по 
чл. 16, ал. 1 от закона съдържа всички проек­
ти за държавни ПЧП или ПЧП на държавни 
публичноправни организации с предвидени 
плащания от държавния бюджет, за които пред­
стои откриване на процедура за определяне 
на частен партньор през съответната година. 
(2) Приложението по ал. 1 съдържа сис­
тематизирана информация за всеки проект в 
табличен вид, както следва:
1. наименование на проекта;
2. отговорен публичен партньор;
3. прогнозен период на реализация на 
проекта;
4. размер на разходите на публичния парт­
ньор за съответната бюджетна година;
5. общ прогнозен размер на плащанията 
за срока на ПЧП проекта.
(3) Приложението към общинския бюджет 
по чл. 21, ал. 1 от закона съдържа всички про­
екти за общински ПЧП или ПЧП на общински 
публичноправни организации с предвидени 
плащания от общинския бюджет, за които 
предстои откриване на процедура за опре­
деляне на частен партньор през съответната 
година. Приложението е със съдържанието 
по ал. 2.
Чл. 22. (1) В резултат на извършените 
подготвителни действия и след включване 
на проекта за ПЧП като приложение към 
закона за държавния бюджет на Република 
България за съответната година, съответно 
към общинския бюджет за съответната годи­
на, публичният партньор прави мотивирано 
предложение пред органа по чл. 32, ал. 2 от 
закона за откриване на процедура за избор 
на частен партньор.
(2) Към предложението по ал. 1 се прила­
гат обосновката, проектите на документи по 
чл. 31, т. 2 от закона, както и други документи, 
предвидени с нормативен акт. 
(3) С предложението по ал. 1 се мотивират и:
1. основните условия и елементи на ПЧП 
проекта, включително дефиниране на ос­
новните права и задължения на страните по 
договора за ПЧП;
2. условията и параметрите, при които се 
поддържа икономическият баланс, и обстоя­
телствата от правен и фактически характер, 
при настъпването на които икономическият 
баланс ще се счита за нарушен;
3. мотивите по чл. 50, ал. 2 от закона, в 
случай че ПЧП проектът ще се реализира 
чрез публично-частно дружество;
4. избраната процедура по ЗОП за избор 
на частен партньор;
5. избраният един или повече критерии 
за подбор; 
6. избраните показатели, относителната 
им тежест и методиката за определяне на 
комплексната оценка на офертата.